Viliošių (Baublės) tvenkinys
55°38′33″ š. pl. 23°23′4″ r. ilg.﻿ / ﻿55.64250°š. pl. 23.38444°r. ilg.﻿ / 55.64250; 23.38444 Viliošių (Baublės) tvenkinys – tvenkinys Lietuvoje, Radviliškio rajone, 4 km į pietus nuo Šiaulėnų miestelio. Sudarytas užtvenkus Š-4 upelį (Šušvės intakas) 3 km nuo jo žiočių. Tvenkinio ilgis iš pietryčių į šiaurės vakarus – 0,4 km, plotis – iki 0,22 km. Altitudė 130 m. Tvenkinio krantai žemi, beveik ištisai apaugę medžiais, vietomis pelkėti. Tvenkinį supa Belskynės ir Butkių miškai. Pietrytinėje pakrantėje yra Baublės viensėdis. Tvenkinys yra Tytuvėnų regioninio parko teritorijoje.